**ELŐTERJESZTÉS**

Tiszavasvári Város Önkormányzata Képviselő-testületének

**2017. július 27-én**

tartandó rendes ülésére

Az előterjesztés tárgya: **A mezei őrszolgálat kibővítése és a mezei őrszolgálatról szóló rendelet megalkotásáról**

Melléklet: Rendelet-tervezet

Az előterjesztés előadója: Dr. Fülöp Erik polgármester, Badics Ildikó jegyző

Az előterjesztés témafelelőse: Erdei Kolett köztisztviselő

Az előterjesztés ügyiratszáma: 13038/2017.

Az előterjesztést véleményező bizottságok a hatáskör megjelölésével:

|  |  |
| --- | --- |
| **Bizottság** | **Hatáskör** |
| Pénzügyi és Ügyrendi Bizottság | SZMSZ 4. melléklet 1.7.,1.12.,1.22. pontjai |

Az ülésre meghívni javasolt szervek, személyek:

Egyéb megjegyzés: -

Tiszavasvári, 2017. július 20.

**Erdei Kolett**

**témafelelős**

**Tiszavasvári Város Polgármesterétől**

**4440 Tiszavasvári, Városháza tér 4. sz.**

**Tel.: 42/520-500 Fax.: 42/275–000 e–mail: tvonkph@tiszavasvari.hu**

Témafelelős: Erdei Kolett

**ELŐTERJESZTÉS**

- a Képviselő-testülethez -

**A mezei őrszolgálat kibővítéséről**

Tisztelt Képviselő-testület!

Tiszavasvári Város Önkormányzata Képviselő-testülete 165/2017.(VI.29.) Kt. számú határozatában döntött arról, hogy a soron következő rendes testületi ülésén megvizsgálja a mezei őrszolgálat kibővítésének lehetőségét.

1. **Felülvizsgálat**

A határozatban foglalt felülvizsgálatnak eleget téve **2017. július 13-án Lakossági Fórumot** tartottunk, melyre meghívást kaptak a földtulajdonosok, illetve földhasználók. A Lakossági Fórumon az alábbi igények mutatkoztak az őrszolgálat bővítésével kapcsolatban.

* A megjelent **földtulajdonosok egyértelműen kijelentették, hogy a mezei őrszolgálat kibővítését támogatják**.
* **Partnerségi kapcsolatot** szeretnének kialakítani az önkormányzattal, hogy **észrevételeikkel segíthessék a mezőőrök munkáját**, hiszen érdekükben áll a szolgálat hatékony működése.
* **A mezőőri járulékkal** kapcsolatban megjegyzésre került, hogy annak mértéke mindenki számára elfogadható legyen. **A mezőőri járulék fizetésére való kötelezés** - a földtulajdonos, földhasználó **- a földhasználatra vonatkozó nyilatkozata alapján történne.**
* **Javaslatot tettek 4 fő mezőőr foglalkoztatására**.
* Vállalják a közös járőrözést a mezőőrökkel.
* Támogatják a kamera beszerzését a mezőgazdasági földutak megfigyelésére, mivel rengeteg probléma adódik ezen utak nem rendeltetésszerű használatából.
* Problémaként merült fel a földutakról, a földekre való átjutás. Sok helyen nem megoldott, mivel az önkormányzati út mellett lévő elhanyagolt fasor akadályozza a bejutást. Javasolják ezen földutak rendbetételét, területarányos hozzájárulással.

1. **A mezőőri járulék meghatározása**

Tiszavasvári közigazgatás területén az alábbi nagyságú és művelési ágú – 2000. évi adatoknak megfelelően – területek találhatók:

1. **szántó 8866 ha**
2. **legelő 540 ha**
3. **rét 190 ha**
4. **zártkert 64.77 ha**

**A mezőőri járulék mértékét és megfizetésének módját az önkormányzat helyi rendeletben szabályozza**. A törvényi szabályozás a mezőőri járulék összegét nem határozza meg, így arról a testület szabadon dönthet. **A mezőőri járulék adók módjára behajtandó köztartozásnak minősül.** Az eljárásra az ingatlan fekvése szerinti **települési önkormányzati jegyzője jogosult.**

Több önkormányzat szabályozását áttekintve és a vonatkozó jogszabályi előírásokat figyelembe véve, a **mezőőri járulék mértékének meghatározása történhet területi alapon, művelési áganként eltérő mértékben (Ft/ha).**

**Tekintve, hogy a mezőőri szolgálat kibővítési költségeinek és működési költségeinek csak egy részét lehet központi költségvetésből fedezni, figyelemmel a fennmaradó összegre, javasolt a mezőőri járulék megállapítása az alábbiak szerint:**

1. szántó művelési ágú terület, zártkerti terület után: 840 Ft/ha/év
2. legelő, rét művelési ágú terület után: 500 Ft/ha/év

|  |  |  |  |
| --- | --- | --- | --- |
| **Tiszavasvári mezőgazdasági területe művelési áganként** | **hektár(ha)** | **Mezőőri járulék (ha/év)** | **Mezőőri járulék mértéke 100%-os megfizetéssel** |
| **szántó** | 8866 | **840 Ft** | 7.447.440  54.407  270.000  95.000 |
| **zártkert** | 64,77 | **840 Ft** |
| **legelő** | 540 | **500 Ft** |
| **rét** | 190 | **500 Ft** |
| **Összesen:** | **9660.77 ha** | **7.866.847 Ft** | |

**Az így kalkulált bevétel 100 %-os megfizetéssel a fenti táblázat alapján 7.866.847 Ft/év.**

**A fegyveres biztonsági őrségről, a természetvédelmi és mezei őrszolgálatról szóló 1997. évi CLIX. törvény (továbbiakban: Mőrtv.) 19. § (1) bekezdése kimondja, hogy a mezőőri járulékot a föld használója, ha a használó ismeretlen, akkor a földtulajdonos köteles megfizetni.** Az önkormányzat nem rendelkezik erre vonatkozó nyilvántartással, ezért a **használó vagy tulajdonos nyilatkozata alapján lehet a mezőőri járulékot jogszerűen kivetni**. Közös tulajdonban lévő termőföld esetén a tulajdonostárs tulajdoni hányadra jutó területmértékét lehet figyelembe venni.

1. **Mezei őrszolgálat létszámbővítése**

Az Mőrtv. 18. § (2) bekezdése alapján az őrszolgálat létszámát a működési területhez mérten úgy kell megállapítani, hogy annak napi, rendszeres ellenőrzése biztosítható legyen. **A jelenleg 1 fő alkalmazott mezőőr mellett javaslom három (3) fővel kibővíteni az őrszolgálatot.** Az Mőrtv. 19.§ (1a) bekezdése alapján az önkormányzat az őrszolgálat megalakítása, kibővítése előtt az egyes rendészeti feladatokat ellátó személyek tevékenységéről, valamint az egyes törvényeknek iskolakerülés elleni fellépést biztosító módosításáról szóló 2012. évi CXX. törvényben meghatározott **együttműködési megállapodást köt a rendőrséggel.** **Az együttműködési megállapodás megkötését követően gyakorolhatja a fenti törvényben meghatározott intézkedéseket és kényszerítő eszközöket.** A mezei őrszolgálat kibővítését be kell jelenteni az illetékes mezőgazdasági igazgatási szervnek, mely a földművelésügyi igazgatási hatáskörben eljáró járási hivatal. A bejelentésnek tartalmaznia kell az őrszolgálat létszámát, az őrzött terület mértékét és a földrészletek helyrajzi számát.

1. **A mezi őrszolgálat bővítésének költségvonzata 2017. szeptember 1. - 2017. december 31.-ig tartó időszakra**

Az Mőrtv. 19.§ (1) bekezdése szerint **az önkormányzati mezei őrszolgálat megalakítási, fenntartási és működési költségeit** a földhasználó, ha ez ismeretlen, a tulajdonos által kifizetett **mezőőri járulékból és a központi költségvetés által biztosított hozzájárulásból kell fedezni.**

**Központi költségvetés:** a mezei őrszolgálat **megalakítási költségeinek fedezetére 500.000 Ft/fő egyszeri támogatás igényelhető** a nyilvántartásba vételt követő harminc napon belül. A **mezőgazdasási igazgatási szervvel való előzetes egyeztetés** alapján az 500.000 Ft/fő egyszeri támogatás az **őrszolgálat bővítésére is értendő**. Az őrszolgálat fenntartásával és működésével kapcsolatban felmerülő költségek – **személyi és dologi kiadások** – 50 %-át, de legfeljebb **90.000 Ft/fő/hó** megtérítését negyedéves időszakokra utólag kérelmezheti az önkormányzat a mezei őrszolgálat megalakításához, fenntartásához és működéséhez nyújtandó állami hozzájárulás igénybevételének rendjéről és feltételeiről szóló 64/2009.(V.22.) FVM-PM együttes rendelet 2. §-a alapján.

**A bővítés költségvonzata az alábbi táblázatok alapján kerül ismertetésre.**

|  |  |  |
| --- | --- | --- |
| **I. KIADÁS**  **Egyszeri bővítési költség** 2017. szeptember 1. napját megelőzően | | |
| **Szükséges, egyéb kiadások** | **1 fő/Ft** | **3 fő/Ft** |
| Orvosi alkalmassági/ pszichológiai | 15.000 | 45.000 |
| Mezőőri szakvizsga |  |  |
| Rendészeti szakvizsga | 15.000 | 45.000 |
| Fegyvervizsga *2 fő részére* | 30.000 | 60.000 |
| Mezőőri formaruha | 200.000 | 600.000 |
| Szolgálati igazolvány | 4.000 | 12.000 |
| Szolgálati jelvény | 2.100 | 6.300 |
| Sörétes vadászlőfegyver *2 fő részére* | 90.000 | 180.000 |
| Lőszer *2 fő részére* | 10.000 | 20.000 |
| Könnygázszóró palack | 1.500 | 4.500 |
| Bilincs | 7.500 | 22.500 |
| Rendőrbot | 3.000 | 9.000 |
| Fegyvertok *2 fő részére* | 12.000 | 24.000 |
| Fegyvertisztító felszerelés *2 fő részére* | 5.000 | 10.000 |
| Oldaltáska | 12.000 | 36.000 |
| Fegyverszekrény *1 db* | 35.000 | 35.000 |
| Távcső | 15.000 | 45.000 |
| Mobiltelefon készülék | 90.000 | |

|  |  |
| --- | --- |
| Matricák, logók, jelképek | 150.000 |
| Digitális fényképező | 60.000 |
| Informatikai eszköz | 200.000 |
| Szolgálati jármű (1 db terepjáró) | 2.000.000 |

|  |  |
| --- | --- |
| **Összesen:** | **3.654.300.- Ft** |

|  |  |  |
| --- | --- | --- |
| **II. KIADÁS**  **Fenntartási és működési költségek** 2017. szeptember 1.- 2017. december 31. | | |
| **Személyi kiadás** /bér + járulék/  bruttó 210.000.-Ft/fő/hó | 3.360.000 | |
| **Dologi kiadás** | üzemanyag költség  30.000.- Ft/gépjármű/hó | 120.000 |
| gépjármű üzemeltetési költsége | 100.000 |
| telefonköltség  5.000.- Ft/fő/hó | 80.000 |
| **Összesen:** |  | **3.660.000.- Ft** |

|  |  |
| --- | --- |
| **BEVÉTEL**  2017. szeptember 1.-2017. december 31. | |
| **Egyszeri bővítés állami támogatása**  500.000 Ft/ fő  3 fő mezőőr | 1.500.000.- Ft |
| **Fenntartás és működés állami támogatása**  1fő/90.000 Ft/hó  4 fő mezőőr | 1.440.000.- Ft |
| Földtulajdonosok és földhasználók által fizetendő **mezőőri járulék:**  szántó művelési ágú terület, zártkerti terület után: **840 Ft/ha/4 hónap**  legelő, rét művelési ágú terület után: **500 Ft/ha/4 hónap** | 2.622.282.- Ft |
| Összesen: | **5.562.282.- Ft** |

**Bevételek-kiadások különbözete 2017. szeptember 1.-2017. december 31.: - 1.752.018.- Ft**

1. **A mezei őrszolgálat egy teljes évre vonatkozó költségvonzata**

Tekintettel az előző táblázatokban foglaltakra, a 2018-as évre nem kell kiadásként szerepeltetni a szolgálat ellátásához szükséges technikai eszközök, felszerelések, egyéb költségek összegeit, mivel azok a szolgálat bővítése során beszerzésre kerülnek. Az egyszeri bővítésre kapható 500.000.- Ft/fő állami hozzájárulás sem jelentkezik a bevételi oldalon, mivel az egyszeri támogatás.

|  |  |  |
| --- | --- | --- |
| **KIADÁS**  **Fenntartási és működési költségek** 2018. január 1.- 2018. december 31. | | |
| **Személyi kiadás** /bér + járulék/  bruttó 210.000.-Ft/fő/hó | 10.080.000 | |
| **Dologi kiadás** | üzemanyag költség  30.000.- Ft/gépjármű/hó | 360.000 |
| gépjármű üzemeltetési költsége | 300.000 |
| telefonköltség  5.000.- Ft/fő/hó | 240.000 |
| **Összesen:** |  | **11.700.000.- Ft** |

|  |  |
| --- | --- |
| **BEVÉTEL**  2018. január 1.-2018. december 31. | |
| **Fenntartás és működés állami támogatása**  1 fő/90.000 Ft/hó  4 fő | **4.320.000.- Ft** |
| Földtulajdonosok és földhasználók által fizetendő **mezőőri járulék:**  szántó művelési ágú terület, zártkerti terület után: **840 Ft/ha/év**  legelő, rét művelési ágú terület után: **500 Ft/ha/év** | **7.866.847.- Ft** |
| Összesen: | **12.186.847.- Ft** |

**Bevételek-kiadások különbözete /2018. január 1.-2018. december 31/.: + 486.847.- Ft**

**Fentiek alapján megállapítható, hogy az önkormányzat részéről a 2017. évben szükséges önerő 1.752.018.- Ft, viszont a 2018. évben a bevételi oldalon már + 486.847.- Ft mutatkozik.**

**Figyelembe kell venni azt, hogy a fenti számok előzetesen kalkulált összegek, mely vélelmezi a 100%-os járulék megfizetést, valamint azt, hogy a bevételi összeg később realizálható.**

**Bár önerő szükséges az önkormányzat részéről a szolgálat fenntartására és működtetésére, azonban a megnövekedett termény-, illetve falopások, egyéb mezőgazdasági károkozások, illegális hulladéklerakások, engedély nélküli legeltetések megelőzése érdekében javasoljuk a szolgálat kibővítését. Megjegyzendő, hogy ezen problémák nem csak a mezőgazdasági vállalkozókat érintik. Az önkormányzat tulajdonában lévő földterületeken történő illegális hulladéklerakások-, legeltetések miatt a tavalyi évben több hatósági eljárás indult az önkormányzat ellen.** Az eljárás során bár kiderült, hogy a mezőgazdasági területeken ismeretlenek helyezték el a hulladékokat, vagy engedély nélkül legeltettek, **jogszabályi rendelkezés alapján a terület tulajdonosának kötelezettsége az eredeti állapot helyreállítása, hulladék elszállítása. Ezen kötelezettség teljesítése során, az eljárási költség megfizetésén kívül, az esetleges bírság megfizetésével is számolnunk kellett.**

**Tekintettel a fentebb leírtakra az önkormányzat javasolja az őrszolgálat kibővítését, bízva abban, hogy általuk eredményesen megelőzhetőek lesznek a külterületen elszaporodó jogsértő cselekmények.**

Megkérem a Tisztelt Képviselő-testületet hozza meg döntését a mezei őrszolgálat bővítésével kapcsolatban.

Tiszavasvári, 2017. július 20.

**Dr. Fülöp Erik**

**polgármester**

**HATÁROZAT-TERVEZET**

**TISZAVASVÁRI VÁROS ÖNKORMÁNYZATA**

**KÉPVISELŐ-TESTÜLETÉNEK**

**…../2017.(…...) Kt. sz.**

**határozata**

**A mezei őrszolgálat kibővítéséről**

Tiszavasvári Város Önkormányzata Képviselő-testülete a Magyarország helyi önkormányzatairól szóló 2011. évi CLXXXIX tv. 10. § (2) bekezdése, valamint a fegyveres biztonsági őrségről, a természetvédelmi és mezei őrszolgálatról szóló 1997. évi CLIX. 16. § (1) bekezdése alapján úgy dönt, hogy:

1. Tiszavasvári Város közigazgatási területéhez tartozó termőföldek őrzésére – az erdőt és a halastavat kivéve – 3 fővel kibővíti 2017. szeptember 1. napjától.
2. Felkéri a Polgármestert, hogy az I. pont szerinti mezei őrszolgálat létszám bővítéséhez szükséges intézkedések megtételéről gondoskodjon.

**Határidő:** folyamatosan **Felelős:** Dr. Fülöp Erik polgármester

1. Felkéri a polgármestert, hogy a mezei őrszolgálat kibővítése előtt kössön együttműködési megállapodást a Szabolcs-Szatmár-Bereg Megyei Rendőr-főkapitánysággal.

**Határidő:** esedékességkor **Felelős:** Dr. Fülöp Erik polgármester

1. Felkéri a Polgármestert, hogy a mezei őrszolgálat kibővítését jelentse be a mezőgazdasági igazgatási szervnek.

**Határidő:** együttműködési megállapodás **Felelős:** Dr. Fülöp Erik polgármester

megkötését követően azonnal

1. Felkéri a polgármestert, hogy a 2018. évi költségvetés tervezésekor a mezei őrszolgálat működéséhez szükséges fedezet tervezéséről gondoskodjon.

**Határidő:** esedékességkor **Felelős:** Dr. Fülöp Erik polgármester

1. Felkéri a jegyzőt, hogy a mezei őrszolgálat egyszeri bővítési költségeinek fedezéséhez szükséges központi költségvetésből származó hozzájárulást igényelje meg.

**Határidő:** nyilvántartásba vételt követő **Felelős:** Badics Ildikó jegyző

30 napon belül

1. Felkéri a jegyzőt, hogy az őrszolgálat fenntartási és működési költségeinek fedezéséhez szükséges központi költségvetésből származó hozzájárulást igényelje meg.

**Határidő:** folyamatosan negyedévenként **Felelős:** Badics Ildikó jegyző

**Tiszavasvári Város Jegyzőjétől**

**4440 Tiszavasvári, Városháza tér 4. sz.**

**Tel.: 42/520-500 Fax.: 42/275–000 e–mail: tvonkph@tiszavasvari.hu**

Témafelelős: Erdei Kolett

**ELŐTERJESZTÉS**

- a Képviselő-testülethez -

**A mezei őrszolgálatról szóló rendelet megalkotásáról**

**Tisztelt Képviselő-testület!**

Tiszavasvári Város Önkormányzata Képviselő-testülete 165/2017.(VI.29.) Kt. számú határozatában felkérte a jegyzőt, hogy a soron következő rendes testületi ülésre vizsgálja felül a mezei őrszolgálatról szóló rendeletet. Az előzőekben részletesen bemutatott változások alapján elkészült a rendelet-tervezete, amely tartalmazza a kibővített mezei őrszolgálat jogszabályoknak maradéktalan működéséhez szükséges részletszabályokat.

**Javaslom a mezei őrszolgálatról szóló 4/1999.(IV.08.) önkormányzati rendelet (továbbiakban: Hatályos rendelet) hatályon kívül helyezését, a fenti változásokra tekintettel, a könnyebb kezelhetőség és áttekinthetőség érdekében javaslom az új rendelet egységes szerkezetben történő megalkotását.**

**A rendelet kihirdetése és hatályba lépése közötti időtartamra vonatkozó szabályozás:** 2012. január 1. napján hatályba lépett **a Magyarország Gazdasági stabilitásáról szóló 2011. évi CXCIV. törvény, melynek 32. §-ában** foglaltak értelmében a fizetési kötelezettséget megállapító, fizetésre kötelezettek körét bővítő, a fizetési kötelezettség terhét növelő, a kedvezményt, mentességet megszüntető vagy korlátozó jogszabály **kihirdetése és hatálybalépése között legalább 30 napnak kell eltelnie.** Ezt a rendelkezést az önkormányzati rendeletekre is kell alkalmazni.

Fentiekre tekintettel **a rendelet hatálybalépésének időpontjaként** **2017. szeptember 1.** napját javaslom.

**Hatásvizsgálat**

A jogalkotásról szóló **2010. évi CXXX. tv.** 17. § (1) bekezdése alapján a jogszabály előkészítője – a jogszabály feltételezett hatásaihoz igazodó részletességű – előzetes hatásvizsgálat elvégzésével felméri a szabályozás várható követelményeit. Az előzetes hatásvizsgálat eredményéről a testületet tájékoztatni kell.

A törvény 17. § (2) bekezdése szerint a hatásvizsgálat során vizsgálni kell:

*a)* a tervezett jogszabály valamennyi jelentősnek ítélt hatását, különösen

*aa)* társadalmi, gazdasági, költségvetési hatásait,

*ab)* környezeti és egészségi következményeit,

*ac)* adminisztratív terheket befolyásoló hatásait, valamint

*b)* a jogszabály megalkotásának szükségességét, a jogalkotás elmaradásának várható következményeit, és

*c)* a jogszabály alkalmazásához szükséges személyi, szervezeti, tárgyi és pénzügyi feltételeket.

**Fentiek alapján az új rendelet megalkotásának várható következményeiről – az előzetes hatásvizsgálat tükrében – az alábbi tájékoztatást adom:**

Társadalmi, gazdasági, költségvetési hatásai: A rendeletalkotás társadalmi hatása az, hogy a **külterületen elszaporodó jogsértő cselekmények száma csökkeni fog. A rendelet megalkotása az önkormányzat költségvetésére hatással van, mivel a kivetett mezőőri járulék növeli az önkormányzat bevételét, valamint a mezei őrszolgálat fenntartására és működésére részben fedezetet nyújt.**

Környezeti és egészségi következményei: környezeti és egészségi következménye nincs a rendelet megalkotásának.

Adminisztratív terheket befolyásoló hatásai: jelentősen befolyásolja, mivel új járulék kivetését és behajtását jelenti.

**A jogszabály megalkotásának szükségessége: a földtulajdonosok, földhasználók, illetve az önkormányzat miatt szükséges a rendelet megalkotása, saját tulajdonuk védelme érdekében.**

**A jogalkotás elmaradásának várható következményei: nem előzhetők meg hatékonyan a külterületen történő jogsértő cselekmények.**

**Alkalmazásához szükséges személyi, szervezeti, tárgyi és pénzügyi feltételek:** 3 fő mezőőr alkalmazása szükséges, tárgyi és pénzügyi feltételek biztosítása a döntést követően kezdődnek meg.

Az önkormányzati rendeletekhez indoklási kötelezettség is társul. Az indokolásban a jogszabály előkészítőjének feladata azoknak a társadalmi, gazdasági, szakmai okoknak és céloknak a bemutatása, amelyek a szabályozást szükségesség teszik. Az indokolásban ismertetni kell a jogi szabályozás várható hatását is.

**Mindezek alapján kérem a Képviselő-testületet, hogy az előterjesztést megtárgyalni, és a kiadott rendelet-tervezetet elfogadni szíveskedjen.**

Tiszavasvári, 2017. július 24.

**Badics Ildikó**

**jegyző**

**RENDELET-TERVEZET**

**TISZAVASVÁRI VÁROS ÖNKORMÁNYZATA**

**KÉPVISELŐ-TESTÜLETÉNEK**

**…./2017. (……)**

**önkormányzati rendelete**

**A mezei őrszolgálatról**

Tiszavasvári Város Önkormányzatának Képviselő-testülete a fegyveres őrségről, a természetvédelmi és mezei őrszolgálatról szóló 1997. évi CLIX. törvény 19. § (1) bekezdésében kapott felhatalmazás alapján, Magyarország Alaptörvénye 32. cikk (1) bekezdése a) pontjában meghatározott feladatkörében eljárva - a Szervezeti és Működési Szabályzatról szóló 35/2014. (XI.28.) önkormányzati rendelet 4. melléklet 1. 7. pontja, 1. 12. pontja, valamint 1. 22. pontja által biztosított véleményezési jogkörében illetékes Pénzügyi és Ügyrendi Bizottság véleményének kikérésével − a következőket rendeli el:

1. **A rendelet hatálya**

1. § (1) A rendelet területi hatálya Tiszavasvári város közigazgatási területén fekvő termőföldekre a (2) bekezdésben foglalt kivétellel terjed ki.

(2) Nem terjed ki a rendelet területi hatálya az erdő művelési ágú területre és halastóra.

(3) A rendelet személyi hatálya kiterjed az (1) bekezdés szerinti termőföld tulajdonosára, illetve a termőföldet használóra. A földhasználók ismerete hiányában a rendelet a termőföldek tulajdonosaira vonatkozik.

1. **A mezei őrszolgálat**

2. § Tiszavasvári Város Önkormányzata a város közigazgatási területéhez tartozó termőföldek őrzésére és védelmére mezei őrszolgálatot létesít.

1. **A mezőőri járulék megfizetése és mértéke**

3. § (1) A mezőőri járulék fizetési kötelezettség azon földhasználókat, ennek hiányában földtulajdonosokat (továbbiakban: kötelezett) terheli, akinek az 1. § (1) bekezdése szerinti termőföld a tárgyév január 1. napján használatában van.

(2) A mezőőri járulék fizetési kötelezettség megállapítása a kötelezett 1. melléklete szerinti földhasználatra vonatkozó nyilatkozata és az ingatlan-nyilvántartás adatai alapján történik.

(3) A fizetendő mezőőri járulék mértékét és megfizetésének kötelezettségét hatósági határozattal a jegyző állapítja meg.

(4) A mezőőri járulékot a kötelezettnek évente tárgyév március 31. napjáig egy összegben kell megfizetnie Tiszavasvári Város Önkormányzatának elkülönítetten kezelt mezei őrszolgálat alszámlájára.

(5) A nem határidőben megfizetett mezőőri járulék után késedelmi pótlékot kell fizetni. A késedelmi pótlék mértéke minden késedelemmel érintett naptári nap után a felszámítás időpontjában érvényes jegybanki alapkamat kétszeresének 365-öd része. A késedelmi pótlék után késedelmi pótlékot felszámítani nem lehet.

(6) A mezőőri járulék kivetését, illetve annak mértékét befolyásoló adatok változását – a termőföld használati vagy tulajdonjogában történt változást, a terület mértékének változását, a megváltozott művelési ágat –köteles a használó (tulajdonos) bejelenteni.

(7) Az (6) bekezdés szerinti változást és a (2) bekezdés szerinti földhasználatra vonatkozó nyilatkozatot legkésőbb a tárgyév január 31. napjáig kell bejelenteni a Tiszavasvári Város Polgármesteri Hivatal jegyzőjének.

4. § (1) A mezőőri járulék mértéke:

1. szántó művelési ágú, zártkerti terület esetén 840 Ft/ha/év,
2. legelő, rét művelési ágú terület esetén 500 Ft/ha/év.

(2) A mezőőri járulékot a kötelezett valamennyi földrészletének (1) bekezdés a) vagy b) pontja szerinti művelési áganként összevont és a kerekítési szabályok szerint egész hektárra kerekített területe és az (1) bekezdésben foglalt művelési ágankénti éves díjtétel szorzata alapján kell kivetni.

(3) A (2) bekezdés alkalmazása során a közös tulajdonban lévő termőföld esetén a tulajdonostárs tulajdoni hányadára jutó területmértékét kell figyelembe venni.

1. **Mentesség a mezőőri járulék megfizetése alól**

5. § Mentesül a mezőőri járulék megfizetése alól

a) az a kötelezett, akinek a használatában lévő valamennyi termőföld után az adott tárgyévre fizetendő mezőőri járulék nem éri el az 1000 Ft összeget,

b) Tiszavasvári Város Önkormányzata

1. **Záró rendelkezések**

6. § (1) Ez a rendelet 2017. szeptember 1. napján lép hatályba.

(2) Hatályát veszti a mezei őrszolgálatról szóló 4/1999. (IV.08) rendelet és a mezei őrszolgálatról szóló [4/1999. (IV. 08.) rendelet](../1999-es/4_1999%20Mezei%20őrszolgálatról.DOC) módosításáról szóló 22/2009. (VI.22.) rendelet.

7. § A 2017. évre vonatkozóan az 1. melléklet szerinti nyilatkozatot 2017. szeptember 30. napjáig kell megtenni. A 2017. évre fizetendő mezőőri járulékot 4 hónapra arányosan a jegyző 2017. október 31. napjáig állapítja meg és 2017. november 30. napjáig kell megfizetnie a kötelezettnek.

Tiszavasvári, 2017. július 27.

**Dr. Fülöp Erik Badics Ildikó**

**polgármester jegyző**

**A rendelet kihirdetve: 2017. július 28.**

**Badics Ildikó**

**j e g y z ő**

1. melléklet a …/2017. (…..) önkormányzati rendelethez

**NYILATKOZAT**

**mezőőri járulék megállapításához/változás bejelentéshez1**

A mezei őrszolgálatról szóló …/…. számú önkormányzati rendelet alapján

1./

A földtulajdonos neve:

Lakcíme:

Születési helye: ideje:

Anyja neve:

Adóazonosító jele: adószáma:

Az 1./ pontban rögzített személy tulajdonában és használatában lévő külterületi/zártkerti termőföld(ek) adatai:2

|  |  |  |  |  |  |
| --- | --- | --- | --- | --- | --- |
|  | **Helyrajzi szám** | **Tulajdoni hányad** | **A termőföld nagysága** | | **Művelési ág** |
| **Hektárban** | **Négyzetméterben** |
| **1** |  |  |  |  |  |
| **2** |  |  |  |  |  |
| **3** |  |  |  |  |  |
| **4** |  |  |  |  |  |
| **5** |  |  |  |  |  |
| **6** |  |  |  |  |  |
| **7** |  |  |  |  |  |

1Kizárólag Tiszavasvári város közigazgatási területén lévő termőföldek adatait kell rögzíteni.

2Ez a táblázat csak azon földterületek vonatkozásában töltendő ki, melyet a tulajdonos használ bejegyzett földhasználóként.

2./

A földhasználó neve:

Lakcíme:

Születési helye: ideje:

Anyja neve:

Adóazonosító jele: adószáma:

Az 2./ pontban rögzített személy **használatában** lévő,külterületi/zártkerti termőföld(ek) adatai:3

|  |  |  |  |  |  |
| --- | --- | --- | --- | --- | --- |
|  | **Helyrajzi szám** | **Tulajdoni hányad** | **A termőföld nagysága** | | **Művelési ág** |
| **Hektárban** | **Négyzetméterben** |
| **1** |  |  |  |  |  |
| **2** |  |  |  |  |  |
| **3** |  |  |  |  |  |
| **4** |  |  |  |  |  |
| **5** |  |  |  |  |  |
| **6** |  |  |  |  |  |
| **7** |  |  |  |  |  |

Büntetőjogi felelősségem tudatában kijelentem, hogy a közölt adatok a valóságnak megfelelnek.

, 2017 év hó nap.

földtulajdonos/földhasználó

3Ez a táblázat csak azon földterületek vonatkozásában töltendő ki, melyet nem a tulajdonos, hanem bejegyzett földhasználóként más személy használ.

**A mezei őrszolgálatról szóló …./2017. (……) önkormányzati rendelet indokolása**

1. **Általános indokolás**

A fegyveres őrségről, a természetvédelmi és mezei őrszolgálatról szóló 1997. évi CLIX. törvény 19. § (1) bekezdésében kapott felhatalmazás alapján Tiszavasvári Város Önkormányzatának Képviselő-testülete rendeletben szabályozza a mezei őrszolgálat létesítését és működését, valamint a mezőőri járulék mértékét, megfizetésének módját. A mezei őrszolgálatról szóló rendelet megalkotását a földtulajdonosokhoz, földhasználókhoz, és a lakossághoz való igazodás, valamint a jogalkotásról szóló 2010. évi CXXX. törvénynek való megfelelőség indokolja.

1. **Részletes indokolás**
2. **§-hoz**

Meghatározza a rendelet területi - és személyi hatályát.

1. **§-hoz**

A mezei őrszolgálat létrehozásáról rendelkezik.

1. **§-hoz**

A mezőőri járulék megfizetési módját határozza meg.

1. **§-hoz**

Rendelkezik a mezőőri járulék mértékéről.

1. **§-hoz**

Meghatározza, kik mentesülnek a mezőőri járulék megfizetése alól

1. **§-hoz**

A hatályba lépésről, valamint hatályon kívül helyezésről rendelkezik.

1. **§-hoz**

A 2017. évre vonatkozó mezőőri járulék megfizetéséről rendelkezik.